Lokalna akcijska grupa "LAG 5" objavila je 22. listopada **Izmjenu natječaja za tip operacije 1.1.1. “Restrukturiranje, modernizacija i povećanje konkurentnosti poljoprivrednih gospodarstava” (TO iz PRR 7.4.1.).** Izmjenom natječaja se produljuje **krajnji rok za zaprimanje prijava na natječaj LAG-a 5,** objavljen 23. rujna 2019. godine, referentne oznake 19/1.1.1. **Rok za prijavu projekata se produžuje do 21. studenoga 2019. godine.**U ostalim dijelovima Natječaj ostaje neizmijenjen.

Ovom prilikom Vas podsjećamo da su u tijeku prijave na 3. natječaj LAG-a 5 za provedbu **tipa operacije 1.1.1. "Restrukturiranje, modernizacija i povećanje konkurentnosti poljoprivrednih gospodarstava"** sukladno LRS-u LAG-a 5 za razdoblje 2014.-2020. u **ukupnom iznosu od 790.024,25 HRK**.

**Predmet natječaja** je restrukturiranje, modernizacija i povećanje konkurentnosti poljoprivrednih gospodarstava za nositelje projekata koji imaju sjedište/prebivalište na području LAG-a 5, zavisno od organizacijskog oblika. Svrha je ulaganje u poljoprivrednu proizvodnju kako bi se poboljšala ukupna učinkovitost i održivost poljoprivrednih gospodarstava, uključujući zaštitu okoliša i prilagodbu klimatskim promjenama.

**Prihvatljivi prijavitelji su:** obiteljska poljoprivredna gospodarstva, proizvođačka organizacija, poljoprivredna zadruga, obrt registriran za poljoprivrednu djelatnost, trgovačko društvo za poljoprivrednu djelatnost, fizičke i pravne osobe upisane u Upisnik poljoprivrednika, te obrti, mikro i mala i srednja poduzeća.

Nositelj projekta mora dokazati ekonomsku veličinu poljoprivrednog gospodarstva (izuzev proizvođačkih organizacija i zadruga) i to:

a) za projekte u **sektoru voća, povrća i cvijeća najmanje 6.000 EUR;**

b) za projekte u **ostalim sektorima najmanje 8.000 EUR.**

**Najniža vrijednost potpore** po projektu iznosi **5.000 EUR** u kunskoj protuvrijednosti.
**Najviša vrijednost potpore** po projektu iznosi **30.000 EUR** u kunskoj protuvrijednosti.
**Intenzitet potpore** iznosi do 50% od ukupnih prihvatljivih troškova projekta, osim za mlade poljoprivrednike kod kojih se intenzitet potpore može uvećati za 20 %.

 Prijave projekata podnose se u jednom (1) zatvorenom paketu/omotnici **isključivo preporučenom poštom od 07.10.2019. do 21.11.2019.** na adresu: Lokalna akcijska grupa ''LAG 5'', Šetalište kralja Petra Krešimira IV 98, 20250 Orebić.Sve informacije moguće je dobiti na adresi e-pošte: razvoj@lag5.hr.

**Tekst natječaja i pripadajući obrasci i prilozi** nalaze se na stranicama LAG-a 5 a [povezinci](https://lag5.us3.list-manage.com/track/click?u=c2ea6255e95561e2901ff0074&id=b2b8e5cd69&e=adb01ff26c).

Lokalna akcijska grupa ''LAG 5''Šetalište kralja Petra Krešimira IV 98, 20250 Orebić
tel: 020 713 472